**OBAVEZNI DOKUMENTI**

**ZA UPIS U MATIČNU KNJIGU UMRLIH**

U skladu sa Zakonom o matičnim knjigama („Službene novine Federacije BiH“, broj: 37/12 i 80/14), upis činjenice smrti u matičnu knjigu umrlih se vrši u mjestu prebivališta umrle osobe.

**Za upis činjenice smrti**, uz popunjen zahtjev, potrebni su slijedeći dokumenti:

1. Potvrda o smrti – original
2. Izvod iz matične knjige rođenih za umrlo lice
3. Uvjerenje o državljanstvu za umrlo lice
4. Izvod iz matične knjige vjenčanih za umrlo lice (ako je umrlo lice u trenutku smrti bilo u braku)
5. Obavijest o evidenciji prebivališta umrle osobe
6. Lična karta umrlog lica – na uvid.

**Napomena:** Rok za prijavu smrti je 30 (slovima:trideset) dana. Nakon isteka ovog roka prijava smrti se vrši putem Službe za opću upravu, društvene djelatnosti i boračko/braniteljsko-invalidsku zaštitu/skrb, koja nakon provedenog upravnog postupka donosi rješenje o upisu u matičnu knjigu umrlih.

Lica koja su umrla na teritoriji Federacije BiH, a prebivalište im je u Republici Srpskoj ili Brčko Distriktu, upisuju se po mjestu smrti.

Lica koja se sahranjuju u drugom entitetu ili inostranstvu upisuju se po mjestu smrti uz dokaz o mjestu sahrane koji izdaje nadležna vjerska institucija.

**Za naknadni upis činjenica smrti državljana BiH koji su umrli u inostranstvu**, uz popunjen zahtjev, potrebni su slijedeći dokumenti:

1. Internacionalni Izvod iz matične knjige umrlih (ako nije internacionalni obrazac, izvod mora biti

ovjeren apostile pečatom ili ovjeren od strane Ministarstva vanjskih poslova države u kojoj je izdat i nadovjeren od strane Ambasade BiH ili Ministarstva vanjskih poslova BiH, te obavezno preveden od strane sudskog tumača)

1. Uvjerenje o državljanstvu BiH
2. Uvjerenje o prebivalištu za umrlo lice
3. Lična karta umrlog lica -na uvid
4. Izvod iz matične knjige rođenih za umrlo lice
5. Izvod iz matične knjige vjenčanih za umrlo lice (ako je umrlo lice u trenutku smrti bilo u braku)
6. Uvjerenje da činjenica smrti nije upisana po mjestu rođenja (ako je lice rođeno u drugoj općini ili drugom entitetu).

**Napomena:** Upis u matičnu knjigu umrlih državljana BiH umrlih u inostranstvu, vrši se po mjestu posljednjeg prebivališta umrle osobe.

**Dokumenti koji se obavezno prilažu uz zahtjev za upis ne smiju biti stariji od 6 (slovima:šest) mjeseci.**